1668.

Godina **1668** (**[[rimski brojevi|MDCLXVIII]]**) bila je prijestupna godina koja počinje u nedjelju po gregorijanskom kalendaru odn. prijestupna godina koja počinje u srijedu po 10 dana zaostajućem julijanskom kalendaru.
__NOTOC__

## Događaji
### Januar/Siječanj &ndash; Mart/Ožujak
* januar - Engleska, Švedska i Holandija zaključuju savez protiv Francuske, koja je zauzela deo Španske Nizozemske.
* januar - Luj XIV postiže tajni sporazum sa carem Leopoldom I. o podeli španskih poseda po kojem bi mu pripali Španska Nizozemska, Franš-Kont, Navara, Dve Sicilije i Filipini - ništa od pomoći za plemićku urotu u Ugarskoj i Hrvatskoj.
* početkom god. - Kandijski rat u Dalmaciji: Stojan Janković porazio bosanske Turke kod Kožlovca, ubio bihaćkog zapovednika Alagu Pajalitovića; harambaša Močivuna ubio bega Šajtanovića (u aprilu u dvoboju savladao i njegovog brata).
* prvi meseci - Zubački vojvoda Grujica Vuković harao sa turskim "zlićima" po konavoskim selima dok nije na prevaru uhvaćen i pogubljen. Istovremeno i hajduci pod mletačkim pokroviteljstvom napadaju dubrovačku teritoriju.
* 13. 2. - Lisabonski ugovor, uz posredovanje engleskog kralja Čarlsa II: Španija priznaje nezavisnost Portugala, ostaje joj Ceuta.
* februar - Rat devolucije: Francuzi zauzeli Franche-Comté od Španaca.
* 8. 3. - Kandijski rat u Egeju: neuspeli turski napad na mletačko brodovlje severozapadno od Kandije, poslednja mletačka pobeda u ratu.
* 31. 3. - Izašla prva knjiga Fontainovih basni.

### April/Travanj &ndash; Jun/Lipanj
* april - Pet stotina hajduka hara u Popovom polju.
* 27. 4. - Engleski kralj Čarls II dao Bombaj Istočnoindijskoj kompaniji za rentu od 10 funti godišnje.
* proleće - Brod sa robljem iz Bosne krenuo sa Korčule u Italiju; dve žene uspele pobeći, Dubrovčani ih vratili porodicama.
* 2. 5. - Aachenskim mirom okončan Devolucijski rat: Luj XIV zadržava osvajanja u Flandriji a Franche-Comté vraća Špancima.
* 5. 5. - Portugalski galeon *Santissimo Sacramento* se nasukao pored Brazila, stradalo 930 ljudi.
* 12. 6. - Car Leopold obećava marčanskom episkopu Gavrilu Mijakiću da će manastiru vratiti proviziju ako prihvati uniju - on daje izjavu vernosti papi ali se ne odriče ni pećkog patrijarha.
* 18. 6. - Kozaci ubili hetmana Levoobalne Ukrajine Ivana Brjuhoveckog nakon čega Petro Dorošenko postaje hetman čitave zemlje (u savezu je sa Turcima).

### Jul/Srpanj &ndash; Septembar/Rujan
* jul - Engleski gusar Henry Morgan zauzeo i opljačkao Portobelo u Panami.
* 3. 8. - Kršćanske snage zauzele bez otpora utvrdu Santa Marina kod Kanije.
* 9. 9. - Praizvedba Molièrovog "Tvrdice" u Parizu.
* 16. 9. - Poljski kralj Jan II Kazimir abdicirao.
* 17. 9. - Švedska *[[Sveriges Riksbank|Riksbank]]* postaje prva nacionalna centralna banka.

### Oktobar/Listopad &ndash; Decembar/Prosinac
* decembar? - Stojan Janković i Smoljan Smiljanić porazili Ibrahim-agu Kovačevića kod Bribira.
* decembar? - Car odlučio da zbaci marčanskog episkopa Mijakića i postavi Pavla Zorčića (urađeno 1670-71).
* potkraj godine - Petar Zrinski instaliran za bana tri godine nakon imenovanja. Car mu podijelio pravo da može po Hrvatskoj slobodno trgovati prekomorskom robom bez daće.

### Kroz godinu

* Buna krajišnika protiv gen. Herberštajna.
* Pravoslavni vratili katolicima crkvu sv. Ilije kod Perasta.
* U Beogradu postoji "postaja i podružnica" bečkog Istočnog trgovačkog društva.
* Isaac Newton napravio prvi uspešan reflektorski teleskop.
* Osmanlije povratile kontrolu nad Basrom (lokalni poglavari bili samostalni od 1625).
* 1667/68 - Françoise-Athénaïs, markiza od Montespana postala ljubavnica Luja XIV.
* Solovecki ustanak: monasi manastira na Soloveckim ostrvima u Belom moru se oružjem protive reformama patrijarha Nikona (ugušen 1676).
* Otac Jacques Marquette osnovao misiju u Sault Ste. Marie, Michigan.

## Rođenja

* 23. 6. - Giambattista Vico, istoričar, filozof († 1744)
* 8. 9. - Gjuro Baglivi, liječnik i znanstvenik († 1707)
* 10. 11. - François Couperin, kompozitor († 1733)
* ? - Sofronije Podgoričanin, mitropolit karlovački (krušedolski) († 1711)

## Smrti

*

## Reference

;Literatura
* Kenneth Meyer Setton. *[http://books.google.com/books?id=XN51y209fR8C Venice, Austria, and the Turks in the Seventeenth Century]*. American Philosophical Society; 1991. .
* William Young. *[http://books.google.com/books?id=wErzZ_lUWAQC International Politics and Warfare in the Age of Louis XIV and Peter the Great: A Guide to the Historical Literature]*. iUniverse; 1 September 2004. .
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993,